หนูมีเพศสัมพันธ์(ใส่ถุง)หลังประจำเดือนหมด3.05.62 ผ่ามาเเล้ว2อาทิตยประจำเดือนหนูมาอีกครั้งแต่เปนสีชมพูปนเเดงหนูจะท้องมั้ยคะ
สวัสดีค่ะ หากนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก แต่หากเลย 7 วันไปแล้ว โอกาสที่จะตั้งครรภ์อาจมีได้ อย่างไรก็ตาม หากได้ใช้ถุงยางอนามัย โอกาสที่จะตั้งครรภ์มีประมาณ 2%-18%สำหรับเลือดที่ออกหลังจากมีเพศสัมพันธ์ไป 2 สัปดาห์ หากนับระยะห่างจากวันแรกของประจำเดือนในรอบก่อนได้มากกว่า 21 วัน ก็จะถือว่าเป็นระยะห่างระหว่างรอบประจำเดือนที่ปกติดี และหากเลือดออกนาน 2-7 วัน ก็จะถือว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะแต่หากนับระยะห่างได้น้อยกว่า 21 วัน หรือมีเลือดออกเพียง 1 วัน อาจไม่ใช่เลือดประจำเดือนก็ได้ แต่อาจเกิดจากสาเหตุต่างๆ เช่น เป็นเลือดออกช่วงไข่ตก มีมดลูกอักเสบ เกิดการตั้งครรภ์แล้วมีภาวะแท้งเกิดขึ้น ผลข้างเคียงจากการใช้ยาต่างๆ เป็นต้น ดังนั้น หากเป็นกรณีนี้ ก็ควรลองตรวจหาการตั้งครรภ์ดูด้วย และหากยังมีเลือดออกผิดปกติมาอีกเรื่อยๆ ก็ควรไปพบสูติ-นรีแพทย์ค่ะ